แนวโน้มดัชนีเช้าเปิดกระโดดขึ้นตามภูมิภาค
นักวิเคราะห์ฯคาดตลาดหุ้นไทยเช้านี้ทิศทางเป็นบวกและเปิดกระโดดทิศทางเดียวกับตลาดภูมิภาคให้แนวรับ 1,262-1,265 จุด แนวต้าน 1,270-1,275 จุด
14 ก.ย. 2555

นักวิเคราะห์ฯคาดตลาดหุ้นไทยเช้านี้ทิศทางเป็นบวกและเปิดกระโดดทิศทางเดียวกับตลาดภูมิภาคให้แนวรับ 1,262-1,265 จุด แนวต้าน 1,270-1,275 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยนี้มีมองเชิงบวก โดยน่าจะเปิดกระโดดขึ้นราว 10-15 จุด ทิศทางเดียวกันกับตลาดหุ้นอื่นในภูมิภาคเอเชียที่เปิดในแดนบวกเป็นส่วนใหญ่ ขานรับธนาคารกลางสหรัฐ(FED)ประกาศใช้มาตรการผ่อนคลายเชิงปริมาณ (QE3)แบบไม่จำกัด เพื่อกระตุ้นเศรษฐกิจและลดอัตราการว่างงานลง           รวมทั้งยังส่งสัญญาณการใช้ดอกเบี้ยนโยบายระดับต่ำต่อไปจนถึงกลางปี 2558 ยืดระยะเวลาออกไปจากเดิมที่ระบุว่าจะใช้ไปจนถึงปี 57 จึงทำให้ตลาดหุ้นสหรัฐบวกขึ้นมาค่อนข้างมาก          "ระหว่างวันอาจผันผวนจากแรงขายทำกำไร อาจต้องระวัง set เปิดกระโดดสูง แต่ปิดตัวต่ำ แต่ไม่ได้ต่ำถึงกับอยู่ในแดนลบ ยังอยู่ในแดนบวก"
พร้อมให้แนวรับที่ 1,262-1,265 จุด แนวต้านที่ 1,270-1,275 จุด